ליל יום כיפור ברכי נפשי תשע"ו שנה שלוש עשרה

**עמידה לפני ה' ביום הכיפורים – כיצד מכוונים !**

מבוסס עפ"י ספרו של הרב ראם הכהן – קול הדממה

**א: לך אכול בשמחה**

צום יום כיפור הוא שיאו של תהליך התשובה, ומאידך יום זה בו עומד האדם מול בוראו ובוכה על חטאיו , יום בו מתנתק מכל תאוותיו הגשמיות ועם סיום יום הקדוש אנו מצפים כי האוירה תהיה רצינית וקבלה לעתיד ...ומה אנו אומרים בסיום תפילת נעילה.

**1:** "לך אכול בשמחה לחמך - מצוה להרבות באכילה ושתיה מתוך שמחה במוצאי כיפור שהוא כמו כל יום טוב. ואמרו במדרש, שבמוצאי יום הכיפורים בת קול יוצאת ואומרת : (קהלת) "לֵךְ אֱכֹל בְּשִׂמְחָה לַחְמֶךָ וּשְׁתֵה בְלֶב טוֹב יֵינֶךָ, כִּי כְבָר רָצָה הָאֱלֹהִים אֶת מַעֲשֶׂיךָ"

**2:** הגמרא ביומא (פז, ב) "רב לטעמיה, דאמר צלותא יתירה היא, וכיון דצלי ליה תו לא צריך" (שתפילת נעילה פוטרת את של ערבית).

**לשיטת רב עם סיום תפילת נעילה רשאי האדם ללכת לביתו ואינו חייב להתפלל ערבית כלל!**

האם רב מתכוון שעם סיום נעילה לאחר חוויה עילאית מקפל את הטלית והולך לאכול? למה לא להתפלל ערבית? אין עיכול של החוויה אלא ישר חזרה אל חיי החול ?!

**3.** פסקי הראש ברכות ד' סימן ב' " מאחר והאדם חייב לאכול ולשמוח במוצאי יום הכיפור הוא מוגדר "כעוסק במצוה" ועל כן הוא פטור מהמצוה של תפילת ערבית

**ב: עמידה לפני ה'**

**4.** כוונה בתפילה - ירושלמי ברכות, יז' תרגום: **אמר ר' חייא** אני מימי לא כיוונתי (בתפילה), אלא פעם אחת רציתי לכוון, והרהרתי בליבי ואמרתי מי נכנס לפני המלך קודם? 'ארקבסה- שר גדול ' או ריש גלותא. **שמואל אמר** אני סופר אפרוחים, **רבי בון בר חייא** אמר אני סופר אריחים.

**ג: האם קיימת שיטה להועיל לנו לכוונה בתפילה ?**

כל תהליך בנוי משני שלבים – תנועה אל היעד ועל היעד

כל התפילה היא תהליך המביא את האדם אל עבר מטרה מסוימת שתסייע בכוונה

**שלב שני**

**שלב ראשון**

**על היעד**

**תנועה אל היעד**

**חווית ההימצאות במטרה**

**התקדמות אל המטרה והתרכזות בה**

**וקריאת שמע**

**פסוקי דזמרה וקריאת שמע**

**תפילת עמידה לפני ה'**

**5.** כיצד היא הכוונה ? שיפנה את לבו מכל המחשבות ויראה עצמו כאילו הוא עומד לפני השכינה (הלכות תפילה פרק ד' הלכה ט)

**התהליך השלם של פניה אל אלוהים כולל שני שלבים :**

**ההגעה והשהיה – ההמלכה והעמידה – קריאת שמע ועמידה**

6. ברכות יד : " אמר רבי יוחנן הרוצה שחקבל עליו עול מלכות שמים שלמה – יפנה ויטול ידיו ויניח תפילין ויקרא קריאת שמע ויתפלל וזו היא מלכות שמים שלמה.

7. אמר ר' אמי כל מי שאינו תוכף גאולה תפילה למה הוא דומה לאוהבו של מלך שבא והרתיק (ודפק) על פתחו של מלך. יצא לידע מה הוא מבקש, ומצאו שהפליג(ירושלמי ברכות)

**ד: ראש השנה כקריאת שמע ויום הכיפורים כתפילת עמידה**

**ראש השנה** = קריאת שמע בו הברואים מקבלים עליהם עול מלכותו של המלך, המלכה, תקיעת שופר פותחת פתח של תהליך של התקרבות אל ה'

**יום כיפור** = כתפילת עמידה – עמידה לפני ה' העבודות הרבות של יוה"כ נועדו לאפשר לכהן הגדול לעמוד לפני ולפנים

האדם ביום זה עומד לפני בוראו כמו בעמידה ברמת הקרבה הגבוה ביותר , האדם מרגיש את נוכחותו של ה' בכל פרט ופרט בחייו

**ה: תפילה עם נגיעות של טהרה – חזרה אל השורש שלך.**

**7.** הרב יוסף דֹב הלוי סולובייצ'יק בדרשתו הראשונה בספרו על התשובה, בדרשה זו הוא דן בשני מושגים: כפרה וטהרה (עמ' 15) :

" ליום הכיפורים, כמו לתשובה, יש שני אספקטים. ראשית, יום הכיפורים **מכפר**... ושנית יום הכיפורים **מטהר.**.. שני אלמנטים אלה של כפרה וטהרה הם תוצאה ישירה של החטא, ולעומתם אף בחטא עצמו שני אלמנטים אלה: א) החטא **מחייב**; ב) החטא **מטמא**. החטא עצמו מחייב עונש, ודבר זה, האמונה בשכר ועונש על מעשי האדם, הוא מיסודות אמונת היהדות. כפרה פירושה מחילה. כאשר אדם שב מחטאיו הקב"ה מוחל לו על העונש שהוא חייב בו: "כפרה מלשון מחיקה, מחִייה. הכפרה מוחקת את העונש" (עמ' 16).

אבל החטא עצמו גם מטמא. יש מושג של טומאת החטא... ברגע שאדם חוטא הוא נפסד, נשחת, הוא נטמא, הוא ירד ממעמדו. החטא מפקיעו... מסגולותיו האנושיות. הוא משתנה לגמרי. אישיותו אחת מסתלקת ואחרת באה במקומה. אין בכך משום עונש או קנס, אף לא זעם חרון ונקמה, זאת היא פגימה "מטאפיזית" באישיותו, בקדושתו של האדם... **התשובה האמיתית היא איפוא לא רק מכפרת (מחיית העונש), אלא גם מטהרת (מן הטומאה), משחררת את האדם מטמטום הלב, מאטימות החושים, מחזירה לאדם חיותו, נותנת לו מחדש את דמותו המקורית. ויש... שהיא אף מעלה אותו לגבהים חדשים שטרם ידע כמותם** (עמ' 17).

יש שוני בין תשובה של כפרה ובין תשובה של טהרה, וכך מתאר זאת הרב סולובייצ'יק (עמ' 22):

**...לטהרה אינכם צריכים קרבנות , אינכם צריכים כהן גדול די לכם במה שכתוב "לפני ה תטהרו" – הכנסו נא יהודים לפני ה' הרגישו נא קרבתו וטהרתו ...צריך אדם להיכנס אל הקב"ה אל קדושת יום הכיפורים כמי שנכנס לתוך מקווה. כולו ללא חציצה וללא שייר לפני ה תטהרו ...**

עמידה לפני ה' – הקרב הגדולה מאירה מלמעלה למטה את כל פינות נפש האדם ומטהרת את האדם.

תהליך של מודעות מלאה לנוכחתו של הקב"ה בעולם – עמידה- שכינה הוא אותו התהליך המסמל את כניסת כהן גדול אל קודש הקודשים מקום השראת השכינה.

עבודת יום הכיפור היא עבודה נפשית ועם צאת הצום יכול האדם לדעת עד כמה הוא התקרב ! ובאיזו רמה הוא עמד ! הקרבה גורמת לטהרה !

**במוצאי יום הכיפור אדם עוסק אדם לא עוסק בשאלות של שכר ועונש אלא האם הוא נטהר ! האם זכה לעמוד לפני ה'**

**ו: הקודש בתוך החול**

**8**. הרב מ. צ. נריה זצ"ל במועדי הראי"ה (עמ' קפא, קפב) מביא בשם הרב קוק: "מקובל בעולם שהקודש והחול... שהם צוררים (מנוגדים) זה את זה. אולם האמת היא, אמת של תורה, שאין כל ניגוד בין קודש לחול... משתדלים אנו לחבר אותם ולהכניס קדושה גם בחול, אולם כשם שיש קידוש, ויש תוספת מן החול על הקודש, ומגמה של המשך השפעת הקודש על החול, כך ישנה גם הבדלה, שמגמתה למנוע את טשטוש התחומין שבין הקודש ובין החול... דווקא על ידי שמירה זו נותן הקודש חיים לחול... נצח ישראל בנוי על החיבור וההבדלה גם יחד".

**מי שיצא ממעמד זה מלא שמחה ולא באימה ובחשש מאפשרת לו להרחיב את המעגל של עבודת ה' אל מעבר לתפילת ערבית של מוצאי יום הכיפור אל סעודת שבירת הצום – החוויה שלעמוד לפני ה' ממשיכה עמו בשמחה אל ימי החולין !**

**האדם יוצא מבית הכנסת בשמחה לאכול את לחמו לחם חולין על טהרת הקדושה !**

**ועל כן אפשר "לֵךְ אֱכֹל בְּשִׂמְחָה לַחְמֶךָ וּשְׁתֵה בְלֶב טוֹב יֵינֶךָ, כִּי כְבָר רָצָה הָאֱלֹהִים אֶת מַעֲשֶׂיךָ"**